gl gl fr gl en gl gl gl sv gl gl nb gl en es gl uk gl gl es es gl gl gl gl es es es es en gl en es gl gl gl es gl gl gl gl gl gl gl gl gl gl gl gl gl gl gl gl gl gl gl gl gl es gl gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr gl gl es gl es gl es gl gl fr gl en gl gl gl sv gl gl nb gl en es gl uk gl gl gl de de es gl es gl es es gl it lt gl gl gl es gl pt it it en es pt pt
Andanzas do Suso de Lameliña
Culturalia GZ presenta “Proxecto IRMÁS” para a conmemoración do 8 de Marzo
Para conmemorar a data do 8 de marzo, Día Internacional da Muller, Culturalia GZ promove a presentación do Proxecto IRMÁS, onde 8 destacadas voces femininas contemporáneas galegas reivindican a outras 8 mulleres (irmás), que sobresaíron no primeiro terzo do século XX, aínda que, por causa do convencionalismo patriarcal imperante, viron obstaculizada a súa difusión como figuras salientables no eido de distintas disciplinas profesionais (artes, ciencia…) na Galiza.
As voces participantes neste Proxecto IRMÁS e as personalidades ás que homenaxean aparecen na seguinte relación:
EILÚN DEL PAZO MOA – AMALIA ÁLVAREZ
BEATRIZ DOURADO – OLIMPIA VALENCIA
CECILIA FERNÁNDEZ SANTOMÉ – MARÍA LUZ MORALES
MÍRIAM FERRADÁNS – MARÍA MIRAMONTES
ROCHI NÓVOA VÁZQUEZ . ELVIRA BAO
PATRICIA TORRADO QUEIRUGA – JACINTA LANDA
LUPE BAO – AMPARO LOPEZ JEAN
TAMARA ANDRÉS – TERUCA BOUZA
Esta presentación virtual, que se realiza a través da web Culturalia GZ e mais nas súas RRSS, supón o adianto dunha publicación en formato plaquette, que frutificará en datas vindeiras, co gallo de estender máis aló da simboloxía que supón cada 8 de Marzo de conmemoración do Día da Muller, e asemade reivindicar o recoñecemento que merecen e que lles foi usurpado a esas personalidades femininas relevantes e coetáneas da etapa das Irmandades da Fala.
En canto á edición en papel deste libro, vaise contar coa arte de Adolfina Mesa para a realización ex professo da imaxe da portada, co ánimo de que sexa representativa do contido global desta breve mais intensa obra.
Velaquí o vídeo que serve de presentación de Proxecto IRMÁS
Exposición de Menchu Lamas no Castelo de Pambre
por martinho | Jun 28, 2021 | Autores/as, Creación, Novas, Publicacións, Xeral
O sábado 3 de xullo ás 12,00 h celebrarase a inauguración da exposición de Menchu Lamas, que organiza o IEU no castelo de Pambre (http://ieu.gal/exposicions/sala-1-castelo-de-pambre/). Dita exposición permanecerá instalada na sala 1 do Castelo de Pambre ata o 4 de setembro.
Encargáronse da coordinación e montaxe da exposición: a propia Menchu Lamas, Braulio Vilariño e Lucía Hidalgo.
Adxuntamos en pdf o díptico.
*Os carteis e díptico foron deseñados por Azucena Pérez Souto (Du-As).
MANIFESTO 25 N. 30 Voces pola Eliminación da Violencia contra a Muller
por martinho | Feb 12, 2021 | Autores/as, Creación, Literaria, Novas, Publicacións, Xeral
Xa hai listaxe de autoras/-es seleccionadxs que aparecerán no libro MANIFESTO 25 N. 30 Voces pola Eliminación da Violencia contra a Muller, que coeditarán a Asociación Cultural CALDALOBA e Alvarellos Editora . Nesta edición ademais participan con cadansúa achega económica as Áreas de Cultura da Deputación Provincial de Lugo e do Concello de Vilalba, e a colaboración divulgadora da web Culturalia GZ.
O libro, que nace con motivo da conmemoración anual do 25 de Novembro coma Día Internacional pola Eliminación da Violencia contra a Muller, contará con diversas e destacadas voces dentro do panorama literario galego. Está previsto que saia do prelo de cara á súa presentación na vindeira primavera.
O CATECISMO DO LABREGO, de Valentín Lamas Carvajal, en edición galego-portuguesa de André Da Ponte
por martinho | Abr 6, 2020 | Autores/as, Creación, Literaria, Publicacións, Xeral
André Da Ponte realiza unha versión en galego-portugués da obra de Valentín Lamas Carvajal, O CATECISMO DO LABREGO.
Velaquí o enlace a dito arquivo.
Antoloxía 21 Voces Poéticas. 8 DE MARZO. Versos na Loita Común
por martinho | Mar 21, 2020 | Autores/as, Creación, Literaria, Novas, Publicacións, Xeral
En Culturalia GZ quixemos xuntar a celebración do Día Mundial da Poesía e o Día Internacional da Muller mediante a edición virtual da Antoloxía de 21 Voces Poéticas. 8 DE MARZO. Versos na Loita Común, onde se reune a sensibilidade estética de poetas coma Adolfina Mesa, Andrea Fernández Maneiro, Antonio García Teijeiro, Arancha Nogueira, Beatriz Dourado, Beatriz Maceda Abeleira, Carlos Da Aira, Eva Veiga, Iria Collazo López, Lourdes Maceiras, María José Fernández López, Mariña Maceiras, Miguel Díaz, Natalia González Gómez, Navia Rivas de Castro, Patricia Torrado Queiruga, Pepa Álvarez Gómez, Primitivo Oliva Fernández, Rochi Nóvoa Vázquez, Ximena Mariño e Xosé Otero Canto.
Unha humilde publicación na que se mestura e/ou conflúen o ritmo reivindicativo dos versos coa expresividade cromática das imaxes que os acompañan.
O Cemitério Marinho, de Paul Valéry, en introdución e versión galego-portuguesa de André Da Ponte
por martinho | Mar 16, 2020 | Autores/as, Creación, Literaria, Publicacións, Xeral
No seguinte enlace temos acceso á introdución e á versión galego-portuguesa que o poeta André Da Ponte realizou de O Cemitério Marinho, de Paul Valéry.
« Entradas más antiguas
No hay próximos eventos actualmente.
Gala-Concerto do “Concurso Manuel María de Composicións Musicais” na Casa-Museo Manuel María
O espectáculo de gran formato INVENTIO chega a Santiago de Compostela
OASIS. As lecturas de Beatriz Dourado
Todo listo para a estrea absoluta de Inventio no Teatro Jofre de Ferrol
A narración oral galega, o recordo de Pedro Brandariz e o público infantil, protagonistas da primeira fin de semana de programación do FIOT31
Andanzas do Suso de Lameliña
Asociación Cultural Avelino Díaz
Asociación Galega Do Xogo Popular e Tradicional
Caderno De Campo De Antonio Reigosa